ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ પેરાલિમ્પિક્સ ગેમ્સમાં શૂટિંગમાં કાંસ્ય પદક જીતવા બદલ સિંહરાજ અધાનાને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ ગેમ્સમાં શૂટિંગમાં કાંસ્ય પદક જીતવા બદલ સિંહરાજ અધાનાને અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"સિંહરાજ અધાનાનું અસાધારણ પ્રદર્શન! ભારતના પ્રતિભાશાળી શૂટરે કાંસ્ય ચંદ્રક જીત્યો છે. તેમણે સખત મહેનત કરી છે અને નોંધપાત્ર સફળતા પ્રાપ્ત કરી છે. તેમને અભિનંદન અને આગળના પ્રયત્નો માટે શુભેચ્છાઓ. #Paralympics #Praise4Para"
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.28 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 3,84,206 ડોઝ આપવામાં આવ્યા
ભારતમાં સક્રિય કેસનું ભારણ 1,960 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.81% નોંધાયો
છેલ્લા 24 કલાકમાં 117 દર્દીઓ સાજા થયા, કુલ વધીને 4,41,49,228 દર્દીઓ સાજા થયા
છેલ્લા 24 કલાકમાં ભારતમાં 140 નવા કેસ નોંધાયા
દૈનિક પોઝિટિવીટી દર 0.10% પહોંચ્યો
સાપ્તાહિક પોઝિટિવીટી દર હાલમાં 0.08% છે
કુલ 91.43 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,34,735 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 96
પૂર્વોત્તર ક્ષેત્ર વિકાસ મંત્રાલય
નેપાળી સમુદાયના પ્રતિનિધિ મંડળે ડૉ. જિતેન્દ્ર સિંહ સાથે મુલાકાત કરી
નવી દિલ્હી, 05-05-2017
‘નેપાળી સંસ્કૃતિ પરિષદ’ના પ્રતિનિધિ તેમજ તેના અધ્યક્ષ શ્રી અશોક ચોરસિયાની આગેવાનીવાળા નેપાળી સમુદાયના પ્રતિનિધિ મંડળે આજે  અહીં કેન્દ્રીય પૂર્વોત્તર ક્ષેત્ર વિકાસ રાજ્યમંત્રી  પીએમઓ, કાર્મિક, લોક ફરિયાદ, પેન્શન, પરમાણુ ઊર્જા તેમજ અંતરિક્ષ રાજ્યમંત્રી ડૉ. જિતેન્દ્ર સિંહ સાથે મુલાકાત કરી અને સમુદાય સાથે જોડાયેલા કેટલાક મુદ્દાઓના નિરાકરણ માટે તેમને હસ્તક્ષેપ કરવા અનુરોધ કર્યો.
પ્રતિનિધિમંડળના સભ્યોએ ડૉ. જિતેન્દ્ર સિંહને એ જાણકારી આપી કે માત્ર દિલ્લી – એનસીઆરમાં જ નેપાળ સમુદાયની વસતી લગભગ 35 લાખ છે, જ્યારે આખા ભારતમાં તેમની વસતી 2.25 કરોડથી પણ વધુ છે. આમાં લગભગ 1 કરોડ લોકો અનિવાસી છે, જે ભારતમાં કાર્યરત છે. તેમણે કહ્યું કે આ સંખ્યા નિશ્ચિત રૂપથી ઘણી વધુ છે કેમકે નેપાળની કુલ વસતી લગભગ 3.5 કરોડ છે જેમાં ઘણા બિન-નેપાળી નિવાસી પણ સામેલ છે.
શ્રી ચોરસિયાના જણાવ્યા મુજબ નેપાળી સમુદાયે હંમેશા મુખ્યધારા સાથે જોડાયેલી ગતિવિધિઓમાં ઘણા ઉત્સાહ સાથે ભાગ લીધો છે. પ્રતિનિધિમંડળના સભ્યોએ નેપાળી ભાષામાં આકાશવાણીના સમાચાર બુલેટિનના પ્રસારણ સાથે જોડાયેલ દસ્તાવેજ પણ મંત્રી મહોદય સમક્ષ રજૂ કર્યા.
ડૉ. જિતેન્દ્ર સિંહે આ પ્રતિનિધિ મંડળના સભ્યોની વાતોને ધ્યાનપૂર્વક સાંભળી. શ્રી સિંહે કહ્યું કે ભારતના સામાજિક તેમજ સાંસ્કૃતિક પરિદ્રશ્યમાં આ સમુદાયના ઉલ્લેખનીય યોગદાન પર રાષ્ટ્રને ગર્વ છે. તેમણે કહ્યું કે નેપાળી સમુદાયના સભ્યોએ ભારતીય સેના અને અર્ધસૈનિક દળોમાં બહુમૂલ્ય યોગદાન આપ્યું છે.
AP/J.Khunt/GP
(Visitor Counter : 69
કૃષિ મંત્રાલય
મંત્રીમંડળે કૃષિ વૈજ્ઞાનિક ભરતી બોર્ડ ની પુનઃરચનાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે કૃષિ વૈજ્ઞાનિક ભરતી બોર્ડ ની પુનઃરચનાને મંજૂરી આપી દીધી છે.
વિગતો:
- એએસઆરબીમાં 3 ના બદલે હવેથી 4 સભ્યોની સમિતિ હશે. તેમાં એક અધ્યક્ષ અને બાકી 3 સભ્યો હશે.
- એએસઆરબી ત્રણ વર્ષના સમયગાળા માટે અથવા 65 વર્ષની ઉંમર થાય ત્યાં સુધી, બે માંથી જે પણ જલ્દી આવે ત્યાં સુધી રહેશે.
- સ્વયાત્તત્તા, ગુપ્તતા, જવાબદારી અને ચોકસાઈપૂર્ણ કામગીરી માટેના હેતુથી એએસઆરબીને આઈસીએઆર પાસેથી અલગ કરવામાં આવશે અને કૃષિ તથા ખેડૂત કલ્યાણ મંત્રાલય અંતર્ગત કૃષિ સંશોધન અને શિક્ષણ વિભાગ સાથે જોડવામાં આવશે.
- એએસઆરબી પાસેથી બજેટ વડાને પણ અલગ કરવામાં આવશે અને ડીએઆરબી અંતર્ગત તેની રચના કરવામાં આવશે તેમજ સચિવાલયમાં એએસઆરબીની તેની પોતાની વહીવટી સ્ટાફની એક સ્વતંત્ર વહીવટી અંકુશ ધરાવી કેડર હશે.
અસરો:
એક અધ્યક્ષ અને ત્રણ સભ્યોથી તૈયાર થયેલ ચાર સભ્યોની સમિતિ એએસઆરબીની કામગીરીમાં અને તેના કાર્યને ઝડપી બનાવવામાં મદદ કરશે. આ સમિતિ તેઓની ભરતી પ્રક્રિયાને ઝડપી બનાવવામાં પણ સહાય કરશે કે જે મોટા પાયે કૃષિ સમુદાય અને કૃષિ માટે લાભકારી સાબિત થશે. વધુમાં તે આઈસીએઆર, કે જે દેશમાં કૃષિને લગતા સંશોધનો અને શિક્ષણ માટેની મુખ્ય સંસ્થા છે તેમાં વિવિધ વૈજ્ઞાનિક જગ્યાઓ પર પ્રશંસાપાત્ર વૈજ્ઞાનિકોની ભરતી કરવામાં વધુ પારદર્શકતા અને ચોક્સાઈની ખાતરી આપશે.
પૂર્વભૂમિકા:
મંત્રીમંડળે નવેમ્બર 1973માં આઈસીએઆર/ડીએઆરઈની કૃષિ સંશોધન સેવા અને સંશોધન વ્યવસ્થાપન સ્થિતિમાં વિવિધ વૈજ્ઞાનિક જગ્યાઓ ઉપર ભરતી કરવા માટે સ્વતંત્ર ભરતી કરતી સંસ્થા તરીકે કાર્ય કરવા કૃષિ વૈજ્ઞાનિક ભરતી સમિતિની અન્ય બાબતો સહિત સ્થાપના કરવા માટે મંજૂરી આપી દીધી હતી. એએસઆરબીના કાર્યભારમાં નોંધપાત્ર વધારાને ધ્યાનમાં રાખીને સમિતિની પુનઃરચના કરવા માટેની એક દરખાસ્ત મુકવામાં આવી હતી અને મંત્રીમંડળે એએસઆરબીની સભ્યરચનાને એકથી વધારીને ત્રણ કરી અને આ દરખાસ્તને મંજૂરી આપી દીધી. 1986માં એએસઆરબીની છેલ્લી પુનઃરચનાથી લઈને એએસઆરબીનો કાર્યભાર સતત વધતો રહ્યો હતો અને કૃષિ વિજ્ઞાનના ક્ષેત્રમાં નોંધપાત્ર બદલાવ આવ્યા હતા અને આ માટેથી સમિતિની રચનાને વિસ્તૃત કરવાની તેમજ અધ્યક્ષ અને સમિતિના સભ્યોની પસંદગી કરવા માટે નિષ્ણાતોના ક્ષેત્રને વિસ્તૃત કરવાની જરૂરીયાત પડી હતી.
RP
(Visitor Counter : 135
પ્રધાનમંત્રીનું કાર્યાલય
પ્રધાનમંત્રીએ તમિલનાડુના સાલેમ રેલવે જંક્શન ખાતે વંદે ભારતના શાનદાર સ્વાગત પર ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ તમિલનાડુમાં સાલેમ રેલવે જંક્શન ખાતે લોકો દ્વારા વંદે ભારતનું શાનદાર સ્વાગત કરવા બદલ ખુશી વ્યક્ત કરી છે.
વંદે ભારત એક્સપ્રેસનું ભારે ઉત્સાહ સાથે સ્વાગત કરતા લોકો સાલેમ રેલવે જંક્શન પર ટ્રેન પર ફૂલોની વર્ષા કરી રહ્યા હતા.
તમિલનાડુમાં PIB દ્વારા કરાયેલ ટ્વીટનો જવાબ આપતાં પ્રધાનમંત્રીએ ટ્વીટ કર્યું;
"સાલેમમાં અદભૂત સ્વાગત!
વંદે ભારત એક્સપ્રેસ વિવિધ સ્થળોએ પહોંચે છે ત્યાં આવો ઉત્સાહ સામાન્ય છે, જે ભારતના લોકોમાં ઊંડો ગૌરવ દર્શાવે છે."
શ્રી મોદીએ શ્રીમતી વનાથી શ્રીનિવાસન દ્વારા વંદે ભારત એક્સપ્રેસમાં સરળ મુસાફરીના અનુભવ વિશે પણ પ્રતિક્રિયા આપી અને કહ્યું;
"અદ્ભુત!"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંચાર અને સુચના પ્રૌદ્યોગિકી મંત્રાલય
પોસ્ટલ જીવન વીમા અને ગ્રામીણ પોસ્ટલ જીવન વીમાનું પ્રીમિયમ ચૂકવવાની મુદત 30 જૂન 2020 સુધી લંબાવાઇ
કોરોના વાયરસ  મહામારીના ઉપદ્રવના કારણે ઉભા થયેલા જોખમ અને સમગ્ર દેશમાં લાગુ કરવામાં આવેલા લૉકડાઉનને ધ્યાનમાં રાખીને કેન્દ્ર / રાજ્ય સરકારો દ્વારા કેટલીક માર્ગદર્શિકાઓ બહાર પાડવામાં આવી છે અને સામાન્ય જનતાને આવનજાવન પર પ્રતિબંધો મૂકવામાં આવ્યા છે. કેટલીક પોસ્ટ ઓફિસોને આવશ્યક સેવાઓમાં ગણીને તેમની કામગીરી ચાલુ હોવા છતાં પોસ્ટલ જીવન વીમા / ગ્રામીણ પોસ્ટલ જીવન વીમાના ગ્રાહકોને પણ આ સ્થિતિમાં પોસ્ટ ઓફિસ સુધી પહોંચવામાં મુશ્કેલી પડી રહી છે.
તમામ PLI / RPLI ગ્રાહકોની સવલત માટે લેવામાં આવેલા પગલાં તરીકે, પોસ્ટ્સ વિભાગના પોસ્ટલ જીવન વીમાના નિયામકે માર્ચ 2020, એપ્રિલ 2020 અને મે 2020માં ચુકવવાપાત્ર પ્રીમિયમ ભરવા માટેની મુદત 30 જૂન 2020 સુધી લંબાવી છે અને આ મુદત સુધી કોઇ જ પેનલ્ટી/ ડિફૉલ્ટ ફી લેવામાં આવશે નહીં. પોસ્ટલ વિભાગે પોર્ટલ પર નોંધાયેલા ગ્રાહકોને PLI ગ્રાહક પોર્ટલનો ઉપયોગ કરીને ઑનલાઇન પ્રીમિયમ ચૂકવવા સલાહ આપી છે તેના કારણે આ નિર્ણય લેવામાં આવ્યો છે.
RP
પ્રધાનમંત્રીનું કાર્યાલય
પ્રધાનમંત્રી અમેરિકાથી 157 કળાકૃતિઓ અને પ્રાચીન ચીજવસ્તુઓ સ્વદેશ પરત લાવશે
કળાકૃતિઓમાં સાંસ્કૃતિક પ્રાચીન ચીજવસ્તુઓ અને હિંદુ, બૌદ્ધ અને જૈન સંપ્રદાય સાથે સંબંધિત પ્રતિમાઓ સામેલ છે
મોટા ભાગની ચીજવસ્તુઓ ઇ.સ.11મી સદીથી ઇ.સ. 14મી સદીના ગાળાની છે તેમજ ઐતિહાસિક ચીજવસ્તુઓ ઇ.સ.પૂર્વે સાથે સંબંધિત છે
દુનિયાભરમાં આપણી પ્રાચીન કળાકૃતિઓ અને ચીજવસ્તુઓ સ્વદેશ પરત લાવવાના મોદી સરકારના પ્રયાસોના ભાગરૂપે આ કળાકૃતિઓ ભારત આવશે
પ્રધાનમંત્રી મોદીની મુલાકાત દરમિયાન અમેરિકા દ્વારા 157 કળાકૃતિઓ અને પ્રાચીન ચીજવસ્તુઓ સુપરત કરવામાં આવી હતી. પ્રધાનમંત્રીએ અમેરિકા દ્વારા ભારતને પ્રાચીન કળાકૃતિઓ પરત કરવા બદલ આભાર વ્યક્ત કર્યો હતો અને અમેરિકાની આ ચેષ્ટાની પ્રશંસા કરી હતી. પ્રધાનમંત્રી મોદી અને રાષ્ટ્રપ્રમુખ બાઇડેને સાંસ્કૃતિક ચીજવસ્તુઓની ચોરી, ગેરકાયદેસર વેપાર અને દાણચોરીને અટકાવવા તેમના પ્રયાસોને મજબૂત કરવાની કટિબદ્ધતા વ્યક્ત કરી હતી.
આ 157 ચીજવસ્તુઓની યાદીમાં ઇ.સ 10મી સદીની અડદિયા પત્થરમાં રેવાન્તાની દોઢ મીટરની બાસ રીલિફ પેનલથી લઈને ઇ.સ. 12મી સદીની 8.5 મીટર ઊંચી કાંસ્યની નટરાજની પ્રતિમા સામેલ છે. આ ચીજવસ્તુઓમાંથી મુખ્યત્વે ઇ.સ. 11મી સદીથી ઇ.સ. 14મી સદીના ગાળાની છે તેમજ ઇ.સ. પૂર્વે 2000ની તાંબાની માનવાકૃતિઓ કે ઇ.સ. બીજી સદીમાંથી માટીની મૂર્તિઓ જેવી ઐતિહાસિક કળાકૃતિઓ છે. આશરે 45 પ્રાચીન ચીજવસ્તુઓનો સંબંધ ઇ.સ. પૂર્વેના યુગ સાથે સંબંધિત છે.
જ્યારે અડધોઅડધ કળાકૃતિઓ  સાંસ્કૃતિક છે, તો અન્ય અડધોઅડધ કૃળાકૃતિઓ પ્રતિમાઓની છે, જે હિંદુ , બૌદ્ધ  અને જૈન  સાથે સંબંધિત છે.
આ કળાકૃતિઓ ધાતુઓ, પત્થર અને માટીની છે. કાંસ્ય કળાકૃતિઓમાં મુખ્યત્વે લક્ષ્મી નારાયણ, બુદ્ધ, વિષ્ણુ, શિવ પાર્વતી અને 24 જૈન તીર્થંકરની સુપ્રસિદ્ધ મુદ્રા ધરાવતી અલંકૃત પ્રતિમાઓ તેમજ ઓછી જાણીતી કંકાલમૂર્તિ, બ્રાહ્મી અને નંદીકેશની પ્રતિમાઓ સામેલ છે. આ ઉપરાંત અન્ય નામ ન ધરાવતા દેવીદેવતાઓ અને દૈવી પ્રતિમાઓ સામેલ છે.
આ કળાકૃતિઓમાં વિવિધ છાપો જોવા મળે છે, જેમાં હિંદુ દેવીદેવતાઓ સાથે સંબંધિત ધાર્મિક છાપો , બૌદ્ધ સંપ્રદાય સાથે સંબંધિત છાપો  અને જૈન ધર્મ સાથે સંબંધિત વિવિધ છાપો  તેમજ અન્ય છાપો  સામેલ છે.
એમાં 56 માટીની મૂર્તિઓ (વાસ ઇ.સ. બીજી સદી, ઇ.સ. 12મી સદીના હરણની જોડી, ઇ.સ. 14મી સદીની મહિલાની અર્ધપ્રતિમા અને ઇ.સ. 18મી સદીની મ્યાન સાથેની તલવાર, જેમાં ફારસી ભાષામાંગુરુ હરગોવિંદ સિંઘનાં નામનો ઉલ્લેખ ધરાવતી મ્યાન સાથેની તલવાર સામેલ છે.
આ દુનિયાભરમાંથી પ્રાચીન કળાકૃતિઓ અને ચીજવસ્તુઓ પરત લાવવાના મોદી સરકારના પ્રયાસોનો ભાગ છે.
(
ખાણ મંત્રાલય
ફેબ્રુઆરી 2020 દરમિયાન ખનીજનું ઉત્પાદન 
ખાણકામ અને ઉત્ખનન ક્ષેત્રનો ફેબ્રુઆરી, 2020ના મહિના માટે ઉત્પાદન સૂચકાંક  123.7 રહ્યો, જે ફેબ્રુઆરી 2019 મહિનાના સ્તરની તુલનાએ 10.0% વધુ છે. એપ્રિલથી ફેબ્રુઆરી 2019-2020ની કુલ વૃદ્ધિ અગાઉના વર્ષના સમાન સમયગાળાની તુલનાએ  1.9 ટકા રહી. ભારતીય ખાણ કામગીરી બ્યૂરોનો ખાણકામ અને ખનીજ આંકડાકીય વિભાગ ખાણકામ ક્ષેત્રના આંકડાઓ માટે નોડલ એજન્સી છે અને તેમના દ્વારા આ માહિતી બહાર પાડવામાં આવે છે.
ફેબ્રુઆરી 2020માં મહત્વપૂર્ણ ખનીજોનું ઉત્પાદન સ્તર: કોલસો 780 લાખ ટન, લિગ્નાઇટ 47 લાખ ટન, કુદરતી વાયુ  2257 મિલિયન ઘન મીટર, પેટ્રોલિયમ  24 લાખ ટન, બોક્સાઇટ 2190 હજાર ટન, ક્રોમાઇટ 395 હજાર ટન, તાંબુ સાંદ્ર 5 હજાર ટન, સોનુ 162 કિલો, કાચુ લોખંડ 239 લાખ ટન, સીસુ સાંદ્ર 32 હજાર ટન, કાચુ મેંગેનિઝ 276 હજાર ટન, ઝીંક સાંદ્ર 142 હજાર ટન, એપેટાઇટ અને ફોસ્ફોરાઇટ 136 હજાર ટન, ચુનાનો પથ્થર 327 લાખ ટન, મેગ્નેસાઇટ 11 હજાર ટન અને હીરા 2720 કેરેટ રહ્યું હતું.
ફેબ્રુઆરી 2019ની તુલનાએ ફેબ્રુઆરી 2020માં મહત્વપૂર્ણ ખનીજોના ઉત્પાદનમાં સકારાત્મક વૃદ્ધિ જોવા મળી છે જેમાં સામેલ છે: ‘ઝીંક સાંદ્ર’ , ‘કાચુ લોખંડ’ , ‘ક્રોમાઇટ’ , ‘સીસુ સાંદ્ર’ , ‘કોલસો’ , ‘ચુનાનો પથ્થર’ , ‘કાચુ મેંગેનિઝ’ , ‘લિગ્નાઇટ’  અને ‘બોક્સાઇટ’ . અન્ય મહત્વપૂર્ણ ખનીજોના ઉત્પાદનમાં આ સમયગાળામાં નકારાત્મક વૃદ્ધિ જોવા મળી છે જેમાં સામેલ છે: ‘તાંબુ સાંદ્ર’ [ 60.7%], ‘સોનુ’ [ 29.6%], ‘કુદરતી વાયુ ’ [ 9.6%], ‘પેટ્રોલિયમ ’ [ 6.4%] અને ‘ફોસ્ફોરાઇટ’ [ 1.8%].
GP/DS
(Visitor Counter : 145
પ્રધાનમંત્રીનું કાર્યાલય
બાલીમાં G-20 સમિટમાં પ્રધાનમંત્રી શ્રી નરેન્દ્ર મોદીના સંબોધનનો અંગ્રેજી અનુવાદ, સત્ર III: ડિજિટલ ટ્રાન્સફોર્મેશન
મહાનુભાવો,
ડિજિટલ ટ્રાન્સફોર્મેશન એ આપણા યુગનું સૌથી નોંધપાત્ર પરિવર્તન છે. ડિજિટલ ટેક્નોલોજીનો યોગ્ય ઉપયોગ ગરીબી સામે દાયકાઓથી ચાલી રહેલી વૈશ્વિક લડાઈમાં બળ ગુણક બની શકે છે. ડિજિટલ સોલ્યુશન્સ ક્લાઈમેટ ચેન્જ સામેની લડાઈમાં પણ મદદરૂપ થઈ શકે છે – જેમ કે આપણે બધાએ કોવિડ દરમિયાન રિમોટ-વર્કિંગ અને પેપરલેસ ગ્રીન ઓફિસના ઉદાહરણોમાં જોયું છે. પરંતુ આ લાભો ત્યારે જ પ્રાપ્ત થશે જ્યારે ડિજિટલ એક્સેસ ખરેખર સર્વસમાવેશક હશે અને જ્યારે ડિજિટલ ટેકનોલોજીનો ખરેખર વ્યાપક ઉપયોગ થશે. કમનસીબે, અત્યાર સુધી આપણે આ શક્તિશાળી સાધનને માત્ર સાદા વ્યવસાયના માપદંડથી જ જોયું છે, આ શક્તિને નફા-નુકસાનની ખાતાવહીમાં બાંધી રાખી છે. અમારા G-20 નેતાઓની જવાબદારી છે કે ડિજિટલ ટ્રાન્સફોર્મેશનના ફાયદા માનવ જાતિના નાના ભાગ સુધી સીમિત ન હોવા જોઈએ.
છેલ્લા કેટલાક વર્ષોના ભારતના અનુભવે અમને બતાવ્યું છે કે જો આપણે ડિજિટલ આર્કિટેક્ચરને સર્વસમાવેશક બનાવીએ તો તે સામાજિક-આર્થિક પરિવર્તન લાવી શકે છે. ડિજિટલ ઉપયોગ સ્કેલ અને ઝડપ લાવી શકે છે. શાસનમાં પારદર્શિતા લાવી શકાય છે. ભારતે ડિજિટલ સાર્વજનિક ચીજવસ્તુઓ વિકસાવી છે જેના મૂળભૂત આર્કિટેક્ચરમાં લોકશાહી સિદ્ધાંતો છે. આ સોલ્યુશન્સ ઓપન સોર્સ, ઓપન API, ઓપન સ્ટાન્ડર્ડ્સ પર આધારિત છે, જે ઇન્ટરઓપરેબલ અને સાર્વજનિક છે. ભારતમાં આજે જે ડિજિટલ ક્રાંતિ ચાલી રહી છે તેના આધારે આ અમારો અભિગમ છે. ઉદાહરણ તરીકે, અમારું યુનિફાઇડ પેમેન્ટ ઇન્ટરફેસ  લો.
ગયા વર્ષે, વિશ્વના 40 ટકાથી વધુ રીઅલ-ટાઇમ પેમેન્ટ ટ્રાન્ઝેક્શન UPI દ્વારા થયા હતા. એ જ રીતે, અમે ડિજિટલ ઓળખના આધારે 460 મિલિયન નવા બેંક ખાતા ખોલ્યા, જે આજે ભારતને નાણાકીય સમાવેશમાં વૈશ્વિક નેતા બનાવ્યું છે. અમારા ઓપન સોર્સ CoWIN પ્લેટફોર્મે માનવ ઇતિહાસની સૌથી મોટી રસીકરણ ઝુંબેશ ચલાવી, જે રોગચાળા દરમિયાન પણ સફળ રહી.
મહાનુભાવો,
ભારતમાં, અમે ડિજિટલ એક્સેસને સાર્વજનિક બનાવી રહ્યા છીએ, પરંતુ આંતરરાષ્ટ્રીય સ્તરે, હજી પણ એક વિશાળ ડિજિટલ વિભાજન છે. વિશ્વના મોટાભાગના વિકાસશીલ દેશોના નાગરિકો પાસે કોઈપણ પ્રકારની ડિજિટલ ઓળખ નથી. માત્ર 50 દેશોમાં જ ડિજિટલ પેમેન્ટ સિસ્ટમ છે. શું આપણે સાથે મળીને પ્રતિજ્ઞા લઈ શકીએ કે આગામી દસ વર્ષમાં આપણે દરેક માનવીના જીવનમાં ડિજિટલ પરિવર્તન લાવીશું, જેથી વિશ્વની કોઈ પણ વ્યક્તિ ડિજિટલ ટેક્નોલોજીના લાભોથી વંચિત ન રહે!
આવતા વર્ષે તેના G-20 પ્રેસિડેન્સી દરમિયાન, ભારત આ ઉદ્દેશ્ય તરફ G-20 ભાગીદારો સાથે સંયુક્ત રીતે કામ કરશે. "ડેટા ફોર ડેવલપમેન્ટ" નો સિદ્ધાંત આપણા પ્રેસિડન્સી "વન અર્થ, વન ફેમિલી, વન ફ્યુચર" ની એકંદર થીમનો અભિન્ન ભાગ હશે.
આભાર.
અસ્વીકરણ - આ પ્રધાનમંત્રીની ટિપ્પણીનો અંદાજિત અનુવાદ છે. મૂળ ટિપ્પણીઓ હિન્દીમાં આપવામાં આવી હતી.
.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કોલસા મંત્રાલય
નાણાંકીય વર્ષ 2023-24 સુધીમાં દેશમાં થર્મલ કોલસાની આયાત પર પૂર્ણવિરામ મુકાશે : કેન્દ્રીય કોલસા મંત્રી શ્રી પ્રહલાદ જોશી
કોલ ઇન્ડિયા લિમિટેડ 1 બિલિયન ટન કોલસાનાં ઉત્પાદનનું લક્ષ્ય સિદ્ધ કરે તેની વ્યૂહરચના ઘડવામાં આવી
કેન્દ્રીય કોલસા અને ખાણ મંત્રાલય દ્વારા કેવડિયા ખાતે ચિંતન શિબિર યોજાઈ
કેન્દ્રીય કોલસા અને ખાણ મંત્રી શ્રી પ્રહલાદ જોશીની ઉપસ્થિતિમાં કેવડિયામાં ખાતે બે દિવસ માટે ચિંતન શિબિરનું આયોજન થયું હતું. આ ચિંતન શિબિરમાં કોલસાનું ભવિષ્ય, કોલસા ઉદ્યોગનું આધુનિકીકરણ અને તેમાં જરૂરી નીતિગત ફેરફારો સહિત ભારતીય કોલસા ઉદ્યોગ સાથે જોડાયેલા વિષયો પર વ્યાપક ચર્ચા વિચારણા કરવામાં આવી હતી.
શ્રી પ્રહલાદ જોશીએ જણાવ્યું કે વીજળીના ઉત્પાદન તથા બળતણ તરીકે વિવિધ રીતે ઉપયોગમાં લેવાતા થર્મલ કોલસાની આયાત પર નાણાંકીય વર્ષ 2023-24 સુધીમાં પૂર્ણવિરામ મૂકીને દેશ આત્મનિર્ભર બનશે. બે દિવસની આ ચિંતન શિબિરમાં કોલસાના ક્ષેત્રને અવરોધરૂપ બાબતોના નિરાકરણ માટે અભિનવ ઉકેલોનો વ્યાપક વિચાર વિમર્શ કરવામાં આવ્યો હતો.
શ્રી પ્રહલાદ જોશીએ જણાવ્યું કે નાણાંકીય વર્ષ 2023-24 સુધીમાં કોલ ઇન્ડિયા લિમિટેડ 1 બિલિયન ટન કોલસા ઉત્પાદનનું લક્ષ્ય સિદ્ધ કરશે. શિબિરમાં હિતધારકો સાથે આ લક્ષ્યને પ્રાપ્ત માટે વિવિધ પાસઓ પર ચર્ચા કરવામાં આવી અને તેની વ્યૂહરચના ઘડવામાં આવી હતી.
આ ઉપરાંત શિબિરમાં કોલ ઇન્ડિયા લિમિટેડ દ્વારા કોલસાની ખાણોના સ્થળે તાપ વિદ્યુત મથકોની સ્થાપના, વર્ષ 2023-24 સુધીમાં 5 ગિગાવોટ સૂર્ય ઊર્જાના ઉત્પાદનની સુવિધાની સ્થાપના, 2030 સુધીમાં 50 મિલિયન ટન કોલસાના ગેસમાં રૂપાંતરણની ક્ષમતા કેળવવી જેવા બહુ ઊર્જા એકમ બનાવવાના વિકલ્પો વિશે ચર્ચા કરવામાં આવી હતી.
શિબિરના અંતે આજે મંત્રી શ્રી પ્રહલાદ જોશીએ વિશ્વની સૌથી મોટી પ્રતિમા, સ્ટેટ્યૂ ઓફ યુનિટીની મુલાકત લઇ સરદાર વલ્લભભાઇ પટેલને ભાવપૂર્ણ શ્રદ્ધાંજલિ અર્પી હતી.
SD/DS/GP/JD/RP
(Visitor Counter : 159
PIB Headquarters
હુડકોએ આંતરરાષ્ટ્રીય તાલીમ કાર્યક્રમનું આયોજન કર્યું, બાર દેશોના પ્રતિનિધિઓ ભાગ લેશે
નવી દિલ્હી, 08-11-2017
હુડકોનાં સીએમડી ડૉ. એમ. રવી કાન્તે બાર દેશોનાં વીસ પ્રતિનિધિઓનું હુડકોની એચએસએમઆઇ માં સ્વાગત કર્યું હતુ, આ કાર્યક્રમનું આયોજન વિદેશ મંત્રાલય, ઇન્ડિયન ટેકનિકલ, ઇકોનોમિક કોઓપરેશન અને સ્પેશિયલ કોમનવેલ્થ આસિસ્ટન્સ ફૉર આફ્રિકા પ્રોગ્રામ હેઠળ કરવામાં આવ્યું છે. આ કાર્યક્રમ 30.10.2017 થી 08.12.2017 સુધી ચાલશે. આ તાલીમ કાર્યક્રમની થીમ 'અનૌપચારિક સમાધાનોનો ઔપચારિક ઉકેલ' છે. આ તાલીમ કાર્યક્રમમાં ચીલી, કમ્બોડીયા, ઇથોપીયા, ગ્યુટેમાલા, નાઇજીરીયા, તાજીકીસ્તાન, ટાન્ઝાનીયા, લેસોથો, માલાવી, યુગાન્ડા, ઝીમ્બાબ્વે અને અફઘાનિસ્તાને ભાગ લીધો હતો.
J.Khunt/GP
(Visitor Counter : 114
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
ક્રમબદ્ધ, સક્રીયતાપૂર્ણ અને પૂર્વ-અસરકારક પ્રતિક્રિયા વ્યૂહનીતિ સાથે ભારત સરકાર તેમજ રાજ્યો/ કેન્દ્ર શાસિત પ્રદેશો દ્વારા કોવિડ-19 મહામારીના નિરાકરણ, નિયંત્રણ અને વ્યવસ્થાપન માટે વિવિધ પગલાં લેવામાં આવી રહ્યાં છે. આ તમામ પગલાં પર નિયમિત ધોરણે સર્વોચ્ચ સ્તરે દેખરેખ રાખવામાં આવે છે.
કેન્દ્રીય આરોગ્ય અને પરિવાર કલ્યાણમંત્રી ડૉ. હર્ષવર્ધને આજે લેડી હાર્ડિંજ મેડિકલ કોલેજની મુલાકાત લઇને કોવિડ-19 વ્યવસ્થાપનની સ્થિતિની સમીક્ષા કરી હતી. આ મુલાકાત દરમિયાન કેન્દ્રીય મંત્રીએ ગ્રાઉન્ડ ફ્લોર અને પહેલા માળે ડાયરેક્ટરની ઓફિસ, ઇમરજન્સી, OPD, સેમ્પલિંગ કેન્દ્ર, કોવિડ બ્લૉક – મહત્વપૂર્ણ વિસ્તારો, રેડ ઝોન વિસ્તાર અને ડૉક્ટરો તેમજ આરોગ્ય કર્મચારીઓની ચેન્જિંગ સુવિધાની મુલાકાત લીધી હતી.
ડૉ. હર્ષવર્ધને સંતોષ વ્યક્ત કર્યો હતો કે, અહીંયા ડૉક્ટરો અને આરોગ્ય સ્ટાફને ઓન્કોલોજી ઇમારત, વિશેષ કોવિડ 19 સુવિધાના સ્થળે પોતાને જંતુમુક્ત રાખવા માટે તેમને વિશેષ સ્નાન, ચેન્જિંગ અને સ્પ્રેના છંટકાવની સુવિધા આપવામાં આવી છે. અગ્ર હરોળમાં કામ કરતા આ આરોગ્ય કર્મચારીઓ આ સ્થિતિ સામે અસરકારક રીતે સામનો કરી શકે તે માટે હોસ્પિટલના વહીવટીતંત્ર દ્વારા નિયમિત દિવસમાં બે વખત વાતચીત કરવામાં આવે છે તે પ્રયાસોની મંત્રીશ્રીએ પ્રશંસા કરી હતી.
ડૉ. હર્ષવર્ધને ભારતના લોકોને લૉકડાઉન 3.0 નું અક્ષરશઃ પાલન કરવાની વિનંતી કરી હતી કારણ કે કોવિડ 19ના સંક્રમણની સાંકળ તોડવા માટે આ એકમાત્ર અસરકારક રીત છે. તેમણે દેશવાસીઓને વિનંતી કરી હતી કે, કોવિડ-19 દર્દીઓની સારવાર કરી રહેલા ડૉક્ટરો અને સ્ટાફ સાથે ગેરવર્તણૂક ન કરવી અને જેઓ કોવિડ-19 બીમારીનો સામનો કરી રહ્યા છે તેવા દર્દીઓ સાથે પણ ખરાબ વ્યવહાર ન કરવો.
દેશમાં અત્યાર સુધીમાં 10,632 દર્દીઓ સાજા થઇ ગયા છે. છેલ્લા 24 કલાકમાં 682 દર્દી સાજા થઇ ગયા છે. જે 26.59% દર્દીઓ સાજા થવાનો દર બતાવે છે. અત્યાર સુધીમાં દેશમાં કોવિડ-19ના પોઝિટીવ કેસોની કુલ સંખ્યા 39,980 થઇ છે. ગઇકાલ સુધીમાં ભારતમાં કોવિડ-19ના નવા 2644 કેસો પોઝિટીવ મળ્યા હોવાની પુષ્ટિ થઇ છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]inપર ઇમેલ પણ કરી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ રી-ઇન્વેસ્ટ  2020નું ઉદ્ઘાટન કર્યું
મેગા વૉટ્સમાંથી ગીગા વૉટ્સ તરફ આગળ વધવાની યોજનાઓ સાકાર થઇ રહી છે: પ્રધાનમંત્રી
ભારતમાં છેલ્લા છ વર્ષમાં સ્થાપિત અક્ષય ઉર્જા ક્ષમતામાં અઢી ગણો વધારો થયો છે: પ્રધાનમંત્રી
ભારતે દર્શાવ્યું છે કે મજબૂત પર્યાવરણીય નીતિઓથી અર્થતંત્રને મજબૂત બનાવી શકાય છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગના માધ્યમથી 3જી વૈશ્વિક અક્ષય ઉર્જા રોકાણ બેઠક અને એક્સપો નું ઉદ્ઘાટન કર્યું હતું. આ બેઠકનું આયોજન નવી અને અક્ષય ઉર્જા મંત્રાલય દ્વારા કરવામાં આવ્યું છે. આ વર્ષે રી-ઇન્વેસ્ટ 2020ની થીમ ‘દીર્ધકાલિન ઉર્જા પરિવર્તન માટે આવિષ્કારો’ રાખવામાં આવી છે.
પ્રધાનમંત્રીએ ખુશી વ્યક્ત કરી હતી કે ખૂબ જ ટુંકા સમયમાં અક્ષય ઉર્જા ક્ષેત્ર તેની ઉત્પાદન ક્ષમતામાં મેગા વૉટથી ગીગા વૉટ તરફ જઇ રહ્યું છે અને ‘એક સૂર્ય, એક વિશ્વ, એક ગ્રીડ’ની પરિકલ્પના હવે સાર્થક થવા જઇ રહી છે, જેના વિશે આ બેઠકના અગાઉના સંસ્કરણોમાં ચર્ચા કરવામાં આવી હતી. તેમણે ઉમેર્યું હતું કે છેલ્લા છ વર્ષમાં ભારત અજોડ સફરમાં આગળ વધી રહ્યું છે. તેમણે ટાંક્યું હતું કે ભારતની ઉર્જા ઉત્પાદનની ક્ષમતા અને નેટવર્કમાં વિસ્તરણ થઇ રહ્યું છે જેથી ભારતના પ્રત્યેક લોકો તેમની પૂર્ણ સંભાવનાઓ સાથે કામ કરી શકે તે માટે વીજળીની ઉપલબ્ધતા સુનિશ્ચિત થઇ શકે. તેમણે દર્શાવ્યું હતું કે આજે તમામ મોટા દેશોમાં ભારત અક્ષય ઉર્જા ઉત્પાદનની ક્ષમતા દુનિયામાં 4થા સૌથી મોટા સ્થાને છે અને સતત ઝડપી ગતિએ વધારો થઇ રહ્યો છે. ભારતમાં હાલમાં અક્ષય ઉર્જાની ક્ષમતા 136 ગીગા વૉટ્સ છે જે આપણી કુલ ક્ષમતામાંથી અંદાજે 36% છે.
પ્રધાનમંત્રીએ એ વાતની પણ ખુશી વ્યક્ત કરી હતી કે વર્ષ 2017થી ભારતની વાર્ષિક અક્ષય ઉર્જાની ક્ષમતામાં વૃદ્ધિ કોલસા આધારિત ઉષ્મા ઉર્જા ક્ષમતા કરતાં વધારે છે. તેમણે એ વાત પર પ્રકાશ પાડ્યો હતો કે છેલ્લા 6 વર્ષમાં ભારતમાં સ્થાપિત અક્ષય ઉર્જાની ક્ષમતામાં અઢી ગણો વધારો થયો છે. તેમણે કહ્યું હતું કે અક્ષય ઉર્જા જ્યારે પરવડે તેવી સ્થિતિમાં પણ નહોતી તેવા શરૂઆતના તબક્કામાં જ આ ક્ષેત્રમાં રોકાણના કારણે ભારતને વધુ આગળ વધવામા મદદ મળી છે અને તેના કારણે ખર્ચમાં પણ ઘટાડો થયો છે. તેમણે કહ્યું હતું કે આપણે દુનિયાને બતાવી રહ્યાં છીએ કે, મજબૂત પર્યાવરણીય નીતિઓથી મજબૂત અર્થતંત્રનું નિર્માણ કરી શકાય છે. તેમણે કહ્યું હતું કે અમે સુનિશ્ચિત કર્યું છે કે ઉર્જા કાર્યદક્ષતા માત્ર એક મંત્રાલય પૂરતી સિમિત નથી પરંતુ તેના બદલે સમગ્ર સરકાર માટે લક્ષ્યો નિર્ધારિત કરવામાં આવ્યા છે. અમારી તમામ નીતિઓમાં ઉર્જા કાર્યદક્ષતાના લક્ષ્યને પ્રાપ્ત કરવા પર વિચાર કરવામાં આવ્યો છે.
પ્રધાનમંત્રીએ જણાવ્યું હતું કે ઇલેક્ટ્રોનિક્સના વિનિર્માણમાં કામગીરી સાથે સંકળાયેલ પ્રોત્સાહનો ની સફળતા પછી, અમે આવા જ પ્રોત્સાહનો ઉચ્ચ કાર્યદક્ષ સૌર મોડ્યૂલને આપવાનો નિર્ણય લીધો છે. તેમણે એ વાત પર ભાર મૂક્યો હતો કે, “ઇઝ ઓફ ડુઇંગ બિઝનેસ”નો માહોલ મળે તે સુનિશ્ચિત કરવાની અમારી સર્વોપરી પ્રાથમિકતા છે અને રોકાણકારોને સુવિધાઓ પ્રદાન કરવા માટે સમર્પિત પરિયોજના વિકાસ સેલની રચના કરવામાં આવી છે. તેમણે જાહેરાત કરી હતી કે આગામી દાયદામાં વિરાટ અક્ષય ઉર્જા વિકાસની યોજનાઓ આવી રહી છે અને તેનાથી અંદાજે $20 બિલિયનની વ્યવસાયિક સંભાવનાઓનું દર વર્ષે સર્જન થશે તેવી શક્યતા છે. તેમણે રોકાણકારો, વિકાસકર્તાઓ અને વ્યવસાયોકને ભારતમાં અક્ષય ઉર્જાની સફરમાં જોડાવા માટે આમંત્રણ આપ્યું હતું.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ શ્રી પ્રકાશ સિંહ બાદલના સારા સ્વાસ્થ્ય અને ઝડપથી સ્વસ્થ થવાની પ્રાર્થના કરી
પ્રધાનમંત્રી શ્રી નરેન્દ્ર મોદીએ વરિષ્ઠ નેતા શ્રી પ્રકાશ સિંહ બાદલના સારા સ્વાસ્થ્ય અને ઝડપથી સ્વસ્થ થવાની કામના કરી.
પ્રધાનમંત્રીએ ટ્વીટ કર્યું:
"શ્રી પ્રકાશ સિંહ બાદલજીના સારા સ્વાસ્થ્ય અને ઝડપથી સાજા થવા માટે પ્રાર્થના."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ વેટિકન સિટીની મુલાકાત લીધી
પ્રધાનમંત્રી શ્રી નરેન્દ્ર મોદીને શનિવાર, 30 ઓક્ટોબર 2021ના રોજ વેટિકન ખાતે ઓપોસ્ટોલિક પેલેસમાં જૂજ વ્યક્તિગત પ્રેક્ષકોની ઉપસ્થિતિમાં આદરણીય પોપ ફ્રાન્સિસે આવકાર્યા હતા.
બે દાયકા કરતાં વધારે સમયગાળા પછી ભારતના પ્રધાનમંત્રી અને પોપ વચ્ચે આ પ્રથમ મુલાકાત યોજાઇ હતી. છેલ્લે, જૂન 2000માં ભારતના દિવંગત પ્રધાનમંત્રી શ્રી અટલ બિહારી વાજપેયીએ વેટિકનની મુલાકાત લીધી હતી અને તત્કાલિન પોપ આદરણીય જ્હોન પૌલ દ્વિતિય સાથે મુલાકાત કરી હતી. ભારત અને આ પવિત્ર વેટિકન સિટી વચ્ચે 1948માં રાજદ્વારી સંબંધોની સ્થાપના થઇ ત્યારથી મૈત્રીપૂર્ણ સંબંધો રહ્યાં છે. ભારત સમગ્ર એશિયામાં કેથોલિક વસતી સમુદાયનું બીજું સૌથી મોટું ગૃહસ્થાન છે.
આજની મુલાકાત દરમિયાન, બંને અગ્રણીઓએ કોવિડ-19 મહામારી અંગે અને દુનિયાભરના લોકો પર તેના પરિણામોના પ્રભાવ અંગે ચર્ચા કરી હતી. તેમણે આબોહવા પરિવર્તનના કારણે ઉભા થયેલા પડકારો વિશે પણ ચર્ચા કરી હતી. પ્રધાનમંત્રીએ ભારતમાં આબોહવા પરિવર્તનને નાથવા માટે હાથ ધરવામાં આવેલી વિવિધ પહેલો અને કોવિડ-19ની રસીના એક અબજ ડોઝ સફળતાપૂર્વક આપવા અંગે પોપને માહિતી આપી હતી. આદરણીય પોપે મહામારી દરમિયાન જરૂરિયાતમંદ દેશોને ભારતે કરેલી સહાયતાની પ્રશંસા કરી હતી.
પ્રધાનમંત્રીએ આદરણીય પોપ ફ્રાન્સિસને વહેલી તકે ભારતની મુલાકાત લેવા માટે આમંત્રણ આપ્યું હતું, જેને પોપે સહર્ષ સ્વીકાર્યું હતું.
પ્રધાનમંત્રીએ આ દરમિયાન સેક્રેટરી ઓફ સ્ટેટ મહાનુભાવ કાર્ડિનલ પીટ્રો પેરોલીન સાથે પણ મુલાકાત કરી હતી.
(